**Vsaka beseda nekaj pomeni.**

POMENSKOST BESED **– SOPOMENKE**

* Dodajanje sopomenk k danim besedam.
* Raba izraza sopomenka.

**1.**

**Sopomenki sta besedi, ki imata enak ali podoben pomen. Razloži.**

Primer: pes – kuža, izruvati - izpuliti

Primere – lahko narišeš. (V zvezek.)

**Sopomenke so besede s podobnim ali enakim pomenom. Sopomenke uporabljamo zato, da preprečimo ponavljanje iste besede. V slovenščini je veliko sopomenk, vendar vseh ne smemo uporabljati v vseh okoliščinah.**

**Npr. beseda sinček kaže čustveno navezanost na sina, beseda bicikel pa se uporablja v pogovorni rabi jezika.**

(Dodaj primer.)

 (Uporabi za predstavitev – zapis v zvezek).

**2.**

Oblikujte definicijo za sopomenko.

**3.**

Primer:

Besedi kolo in bicikel sta sopomenki. Katero bi uporabil v šolskem spisu? Pojasni.

**V katerih okoliščinah je raba neknjižnih besed ustrezna in kdaj ne?** Zapiši v zvezek:

POVZETEK:

**Besedi, ki imata enak ali podoben pomen, imenujemo sopomenki. Nekatere sopomenke lahko uporabljamo le v določenih okoliščinah;**

* **sopomenka lahko kaže na čustveno navezanost,**
* **sopomenka ni knjižna beseda.**

**4.**

**Naloga:** (Rešuj v zvezek.)

* Neknjižne besede poimenuj s knjižnimi sopomenkami.

 Cvek, pamž, slovka, dohtar, štos, štala

* Preberi besedilo.

Mama je pripravila zajtrk in ob pol osmih zbudila otroka. Otrok je hitro vstal in se oblekel. Še ves zaspan je otrok sedel za mizo in pojedel zajtrk. Ko je otrok pojedel, je šel v kopalnico in si umil zobe. Potem je otrok odhitel v svojo sobo, si pripravil zvezke in torbo. Nato se je otrok obul, si oprtal torbico, se poslovil od mame in otrok je odšel v šolo.

* Kaj si opazil/-a v besedilu?
* Kako se lahko temu izogneš? **(Uporabim sopomenke ali pa jo izpustim.)**
* **Besedilo preoblikuj in ga ponovno preberi.**

Kaj praviš? Kako se sliši? Svojo ugotovitev zapiši.